**ΒΙΒΛΙΟ 3 ΚΕΦ. 73.1.**

**ΑΝΑΜΕΙΞΗ ΤΗΣ ΣΠΑΡΤΗΣ**

**Επισημάνσεις Συντακτικού**

***μαύρο: ρήμα κύριας πρότασης // μαύρο πλάγια: μετοχή // μαύρο πλάγια υπογραμμισμένο: απαρέμφατο // πρόταση σε παρενθέσεις: δευτερεύουσα πρόταση***

|  |  |  |
| --- | --- | --- |
| **ΚΕΙΜΕΝΟ** | **ΜΕΤΑΦΡΑΣΗ** | **ΣΥΝΤΑΞΗ** |
| **73.1.** Tῇ δ᾽ ὑστεραίᾳ **ἠκροβολίσαντό** τε ὀλίγα καὶ ἐς τοὺς ἀγροὺς **περιέπεμπον** ἀμφότεροι, τοὺς δούλους ***παρακαλοῦντές*** τε καὶ ἐλευθερίαν ***ὑπισχνούμενοι***·καὶ τῷ μὲν δήμῳ τῶν οἰκετῶν τὸ πλῆθος **παρεγένετο** ξύμμαχον, τοῖς δ᾽ ἑτέροις ἐκ τῆς ἠπείρου ἐπίκουροι ὀκτακόσιοι.**ὑστεραίᾳ = επόμενη ημέρα****ἠκροβολίσαντό = ἀκροβολίζομαι = αψιμαχώ, κάνω μικροεπιθέσεις****περιέπεμπον = περιπέμπω = στέλνω παντού****ἀμφότεροι = και οι δύο****παρακαλοῦντές = παρακαλέω -ῶ = προσκαλώ****ὑπισχνούμενοι·= ὑπισχνέομαι - οῦμαι = υπόσχομαι****τῷ δήμῳ = οι πολίτες****τῶν οἰκετῶν = οικιακός δούλος, υπηρέτης****παρεγένετο = παραγίγνομαι = βοηθώ, συμπαρίσταμαι****ξύμμαχον = σύμμαχος****τοῖς ἑτέροις = άλλος****ἐπίκουροι = μισθοφόρος** | **73.1.** Την επόμενη μέρα έγιναν μερικές μικροσυμπλοκές και έστειλαν και οι δύο παρατάξεις αντιπροσώπους στην ύπαιθρο για να προσεταιρισθούν τους δούλους υποσχόμενοι ελευθερία. Οι περισσότεροι από τους δούλους πήγαν με το μέρος των δημοκρατικών, ενώ οκτακόσιοι μισθοφόροι ήρθαν απ’ την αντικρινή στεριά να ενισχύσουν τους ολιγαρχικούς. | **Κ.Π.: Tῇ δ᾽ ὑστεραίᾳ ἠκροβολίσαντό τε ὀλίγα****ἠκροβολίσαντό= ρ.**ἀμφότεροι = υπκ. ενν.τε ὀλίγα = σύστοιχο αντ. του ρ. ἠκροβολίσαντό τε (= ὀλίγους ἀκροβολισμούς)Tῇ δ᾽ ὑστεραίᾳ = δοτ. χρόνου**Κ.Π.: καὶ ἐς τοὺς ἀγροὺς περιέπεμπον ἀμφότεροι, τοὺς δούλους παρακαλοῦντές τε καὶ ἐλευθερίαν ὑπισχνούμενοι****περιέπεμπον = ρ.**ἀμφότεροι = υπκ. ρ., *τινάς = ενν. αντικ. ρ.*καὶ ἐς τοὺς ἀγροὺς = εμπρθ. πρσδ. κίνησης σε τόπο***παρακαλοῦντές*** = τροπ. μτχ. συνημμένη στο υπκ. ρ. ἀμφότεροιτοὺς δούλους = αντ. μτχ. παρακαλοῦντές***ὑπισχνούμενοι*** = τροπ. μτχ. συνημμένη στο υπκ. ρ. ἀμφότεροιτε καὶ ἐλευθερίαν = άμεσο αντ. μτχ. ὑπισχνούμενοι*αὐτοῖς (τοῖς δούλοις) = ενν. ως έμμεσο αντικ. μτχ.* ***ὑπισχνούμενοι*****Κ.Π.: καὶ τῷ μὲν δήμῳ τῶν οἰκετῶν τὸ πλῆθος παρεγένετο ξύμμαχον,** **παρεγένετο = ρ.,** τὸ πλῆθος = υπκ. ρ.τῶν οἰκετῶν = γεν. διαιρετική στο *τὸ πλῆθος*τῷ δήμῳ = αντ. ρ., *και δοτ. αντικειμενική στο ξύμμαχον*ξύμμαχον = επρρ. κατηγ. σκοπού**Κ.Π.:τοῖς δ᾽ ἑτέροις ἐκ τῆς ἠπείρου ἐπίκουροι ὀκτακόσιοι****παρεγένοντο = ενν. ρ.** ἐπίκουροι = υπκ. ενν. ρ. παρεγένοντο, τοῖς δ᾽ ἑτέροις = αντ. ενν. ρ. παρεγένοντοὀκτακόσιοι = επιθ. πρσδ. στο ἐπίκουροιἐκ τῆς ἠπείρου = εμπρθ. πρσδ. προέλευσης |

**ΛΕΞΙΛΟΓΙΟ**

**ὑστεραίᾳ = επόμενη ημέρα**

**ἠκροβολίσαντό = ἀκροβολίζομαι = αψιμαχώ, κάνω μικροεπιθέσεις**

**ὀλίγα = λίγα**

**τοὺς ἀγροὺς = χωράφια, αγροί**

**περιέπεμπον = περιπέμπω = στέλνω παντού, στέλνω εδώ και εκεί**

**ἀμφότεροι = και οι δύο**

**τοὺς δούλους = υπηρέτες, δούλοι**

**παρακαλοῦντές = παρακαλέω -ῶ = προσκαλώ**

**ὑπισχνούμενοι·= ὑπισχνέομαι - οῦμαι = υπόσχομαι**

**τῷ δήμῳ = οι πολίτες**

**τῶν οἰκετῶν = οικιακός δούλος, υπηρέτης**

**τὸ πλῆθος = ο μεγαλύτερος αριθμός**

**παρεγένετο = παραγίγνομαι = βοηθώ, συμπαρίσταμαι**

**ξύμμαχον = σύμμαχος**

**τοῖς ἑτέροις = άλλος**

**τῆς ἠπείρου = στεριά**

**ἐπίκουροι = μισθοφόρος**

**ΠΡΑΓΜΑΤΟΛΟΓΙΚΕΣ ΕΡΩΤΗΣΕΙΣ 73.1.**

1. **Πώς προσπαθούν οι δύο πλευρές ναεξασφαλίσουν συμμάχους;**

**(Πληθυσμόςδούλων: πάνω από το μισό του νησιού – μόνοαυτοί καλλιεργούσαν τα κτήματα).**

***«τούς δούλους...ὑπισχνούμενοι»:*** στο σημείο αυτό βλέπουμε ότι και οι δύο αντιμαχόμενες παρατάξεις προσπαθούν να προσεγγίσουν τους δούλους και να τους πάρουν με το μέρος τους για τον επικείμενο εμφύλιο πόλεμο. Υπολογίζεται ότι οι δούλοι υπερέβαιναν το μισό πληθυσμό της Κέρκυρας.

Δηλαδή σε ένα συνολικό πληθυσμό 70.000, οι δούλοι ήταν περίπου 40.000. οι Κερκυραίοι υπόσχονταν την ελευθερία ως αντάλλαγμα.

Η απεγνωσμένη προσπάθεια επικράτησης σε βάρος των αντιπάλων τους, η ένταση του αγώνα και η όξυνση των πολιτικών παθών οδηγούν την καθεμία από τις αντίπαλες παρατάξεις στην πρόσκληση των δούλων, προκειμένου να ενισχύσουν το δυναμικό τους.

Πρόκειται για ασυνήθιστο γεγονός, όμως στα πλαίσια μιας τόσο έντονης εμφύλιας διαμάχης, οι δούλοι, που υπερέβαιναν τότε το μισό πληθυσμό της Κέρκυρας, αποτελούσαν ικανή αριθμητικά ενίσχυση για κάθε αντιμαχόμενη παράταξη.

***«τῶν οἰκετῶν τό πλῆθος»:*** οι οἰκέται ανήκουν στην τάξη των δούλων, αλλά έχουν καλύτερη μοίρα γιατί ζουν μέσα στο σπίτι του κυρίου τους ως υπηρετικό προσωπικό και πολλές φορές είναι πρόσωπα ειλικρινά αφοσιωμένα στην οικογένεια του αφεντικού τους.

***«καί τῷ μέν δήμῳ...ξύμμαχον»:*** Λογική εξέλιξη, καθώς η τάξη των δούλων ιδεολογικά και κοινωνικά αισθανόταν εγγύτερα στους δημοκρατικούς παρά στους ολιγαρχικούς.

Έτσι, οι περισσότεροι από τους δούλους πήγαν με το μέρος των δημοκρατικών, γιατί:

* η τάξη των δούλων ιδεολογικά και κοινωνικά αισθανόταν εγγύτερα στους δημοκρατικούς παρά στους ολιγαρχικούς.
* η συμπεριφορά των δημοκρατικών ήταν καλύτερη απέναντι στους δούλους, παρά τω ολιγαρχικών.
* ίσως οι δούλοι πήγαν με το μέρος των δημοκρατικών, γιατί είδαν τις αδικίες που έκαναν οι ολιγαρχικοί.
* η υπόσχεση ελευθερίας που έδιναν οι δύο παρατάξεις πιθανώς είχε μεγαλύτερη αξιοπιστία όταν την δίνουν οι δημοκρατικοί.
* τέλος, δεν αποκλείεται οι δούλοι να συνέπραξαν με τους δημοκρατικούς και για το λόγο αυτό ότι πίστευαν πως αυτή θα ήταν η νικήτρια παράταξη της εμφύλιας διαμάχης.

***«ἐπίκουροι ὀκτακόσιοι»:*** Οι ολιγαρχικοί είχαν την οικονομική δυνατότητα να προσλάβουν μισθοφορικά στρατεύματα, για να εξισωθούν αριθμητικά με τους δημοκρατικούς, που ενισχύθηκαν σημαντικά από τους δούλους.

1. **«*Tῇ δ᾽ ὑστεραίᾳ… τὸν θόρυβον»:* Να αναζητήσετε και να εξηγήσετε τους λόγους στους οποίους αποδίδει ο Θουκυδίδης την επικράτηση των δημοκρατικών έναντι των ολιγαρχικών αντιπάλων τους.**

Σε μια προσπάθεια αναζήτησης των αιτίων για την επικράτηση των δημοκρατικών, ο Θουκυδίδης αποδίδει την αντιστροφή της κατάστασης υπέρ τους σε δύο κύριους λόγους, στην αριθμητική τους υπεροχή και στην επιλογή καίριων γεωγραφικά θέσεων (νικᾷ ὁ δῆμος χωρίων τε ἰσχύι καὶ πλήθει προύχων). Πιο συγκεκριμένα, οι δημοκρατικοί είχαν ενισχυθεί από τους δούλους, που ξεπερνούσαν σε αριθμό τον μισό πληθυσμό της Κέρκυρας. Οι δούλοι, με κίνητρο την ελευθερία τους, είχαν αποφασίσει να συνδράμουν τους δημοκρατικούς, τους οποίους αισθάνονταν, σε σχέση με την ολιγαρχική παράταξη, ιδεολογικά και κοινωνικά εγγύτερα στην τάξη τους. (μονάδες 4) Επίσης, είναι γεγονός ότι το προηγούμενο διάστημα οι δημοκρατικοί είχαν καταλάβει υψηλά και οχυρά σημεία της πόλης (ακρόπολη) και το Υλλαϊκό λιμάνι, ενώ οι ολιγαρχικοί την αγορά, που βρισκόταν χαμηλά στους πρόποδες του λόφου, και το λιμάνι του Αλκίνου, επιλογές που έδιναν στους δημοκρατικούς σημαντικό στρατηγικό πλεονέκτημα. (μονάδες 4) Τέλος, οι δημοκρατικοί είχαν με το μέρος τους τις γυναίκες που συμμετείχαν στη σύγκρουση με ενεργό ρόλο και με τον δικό τους τρόπο.

**3.α) Προσπαθήστε να φανταστείτε τα επιχειρήματα με τα οποία κάθε πλευρά αποπειράθηκε να προσεταιριστεί τους δούλους.**

**β) Γιατί τελικά τα επιχειρήματα των δημοκρατικών αποδείχτηκαν πιο ισχυρά;**

**Πώς εξηγείται η απόφαση των δούλων;**

Ο κύριος λόγος που οι δούλοι τάχθηκαν με τους δημοκρατικούς είναι ότι μπορούσαν να τους έχουν εμπιστοσύνη. Οι δημοκρατικοί ήταν πιο φιλελεύθεροι και τους έχουν μεγαλύτερη εμπιστοσύνη. Το γεγονός ότι οι περισσότεροι δούλοι ακολούθησαν τους δημοκρατικούς στην Κέρκυρα ίσως να οφείλεται στο γεγονός ότι η συμπεριφορά των δημοκρατικών ήταν πιο ήπια απέναντι στους δούλους από τη συμπεριφορά των ολιγαρχικών. Αντίθετα, απέναντι στους ολιγαρχικούς δυσπιστούσαν, αφού αυτοί φερόντουσαν με αντιφατικό και πονηρό τρόπο και σε αυτούς δούλευαν όλα τα προηγούμενα χρόνια ως δούλοι. Για το λόγο αυτό πίστευαν ότι η απελευθέρωσή τους έμοιαζε πιο σίγουρη σε μια δημοκρατική πολιτεία β) Οι ολιγαρχικοί είχαν την οικονομική δυνατότητα να προσλάβουν μισθοφορικά στρατεύματα, για να εξισωθούν αριθμητικά με τους δημοκρατικούς, που ενισχύθηκαν σημαντικά από τους δούλους.

**4. Γιατί οι αντίπαλοι επιζητούσαν τον προσεταιρισμό των δούλων;**

**α) Με ποιους τελικά συμμάχησαν οι περισσότεροι δούλοι και για ποιους λόγους;**

**β) Από ποιους χρησιμοποιήθηκαν οι «επίκουροι» και γιατί;**

Από την πληροφορία αυτή του Θουκυδίδη συνάγεται ότι οι δούλοι αποτελούν υπολογίσιμο παράγοντα, τουλάχιστον στην Κέρκυρα. Η απεγνωσμένη προσπάθεια επικράτησης σε βάρος των αντιπάλων τους, η ένταση του αγώνα και η όξυνση των πολιτικών παθών οδηγούν την καθεμία από τις αντίπαλες παρατάξεις στην πρόσκληση των δούλων, προκειμένου να ενισχύσουν το δυναμικό τους. Πρόκειται για ασυνήθιστο γεγονός, όμως στα πλαίσια μιας τόσο έντονης εμφύλιας διαμάχης, οι δούλοι, που υπερέβαιναν τότε το μισό πληθυσμό της Κέρκυρας, αποτελούσαν ικανή αριθμητικά ενίσχυση για κάθε αντιμαχόμενη παράταξη, α) Ο κύριος λόγος που οι δούλοι τάχθηκαν με τους δημοκρατικούς είναι ότι μπορούσαν να τους έχουν εμπιστοσύνη. Οι δημοκρατικοί ήταν πιο φιλελεύθεροι και τους έχουν μεγαλύτερη εμπιστοσύνη. Το γεγονός ότι οι περισσότεροι δούλοι ακολούθησαν τους δημοκρατικούς στην Κέρκυρα ίσως να οφείλεται στο γεγονός ότι η συμπεριφορά των δημοκρατικών ήταν πιο ήπια απέναντι στους δούλους από τη συμπεριφορά των ολιγαρχικών. Αντίθετα, απέναντι στους ολιγαρχικούς δυσπιστούσαν, αφού αυτοί φερόντουσαν με αντιφατικό και πονηρό τρόπο και σε αυτούς δούλευαν όλα τα προηγούμενα χρόνια ως δούλοι. Για το λόγο αυτό πίστευαν ότι η απελευθέρωσή τους έμοιαζε πιο σίγουρη σε μια δημοκρατική πολιτεία β) Οι ολιγαρχικοί είχαν την οικονομική δυνατότητα να προσλάβουν μισθοφορικά στρατεύματα, για να εξισωθούν αριθμητικά με τους δημοκρατικούς, που ενισχύθηκαν σημαντικά από τους δούλους.

1. **Σχολιάστε το χρόνο της αφήγησης και το χρόνο της ιστορίας.**

Ο χρόνος της ιστορίας, είναι και ο πραγματικός χρόνος των γεγονότων. Αντιστοιχεί στη διάρκειά τους, όπως θα την αντιλαμβανόμασταν στην πραγματική ζωή.Ο χρόνος της αφήγησης είναι ο αφηγηματικός χρόνος, ο οποίος αντιστοιχεί στη διάρκεια που έχουν τα γεγονότα μέσα στην αφήγηση.Επιτάχυνση: Σε αυτή την περίπτωση ο αφηγηματικός χρόνος είναι μικρότερος από το χρόνο της ιστορίας.

Η επιλογή είναι να αποδοθούν περιληπτικά, σε αδρές γραμμές τμήματα της βασικής αφήγησης. Ο Θουκυδίδης επιλέγει να προσπεράσει ή να παρουσιάσει περιληπτικά κάποια σημεία της ιστορίας και αναφέρει συνοπτικά τα γεγονότα ολόκληρης της επόμενης μέρας αναφέροντας μόνο όσα θεωρεί ουσιαστικά για την Ιστορία του.

1. **Σχολιάστε την αφηγηματική τεχνική του Θουκυδίδη.**

**(Λέξεις κλειδιά: ακρίβεια – αντικειμενικότητα – αμεροληψία).**

**ΛΕΞΙΛΟΓΙΚΑ ΚΕΦ. 73.1.**

1. Να βρείτε στο κείμενο που σας δίνεται μία **ομόρριζη λέξη** απλή ή σύνθετη για καθεμία από τις παρακάτω λέξεις της Νέας Ελληνικής:

***εκπομπή***, ***πομπός,* μέτοικος, οίκημα,πολυκατοικία, άποικος, γονιός, γενέθλια, γνήσιος.**

***εκπομπή***, ***πομπός =*** περιέπεμπον

**πολυκατοικία, άποικος, οίκημα, μέτοικος =** οἰκετῶν

**γονιός, γενέθλια, γνήσιος =** παρεγένετο

1. Για καθεμία από τις παρακάτω λέξεις του κειμένου, να γράψετε ένα **ομόρριζο ουσιαστικό της Νέας Ελληνικής,** απλό ή σύνθετο: **παρακαλοῦντες =** παράκληση, κάλεσμα, έγκλημα
2. Να γράψετε ένα **σύνθετο ομόρριζο ουσιαστικό** της Νέας Ελληνικής, για καθεμία από τις παρακάτω λέξεις του κειμένου: **περιέπεμπον, παρακαλοῦντες.**

**περιέπεμπον =** εκπομπή, παραπομπή, αποπομπή

**παρακαλοῦντες =** παράκληση, προσκλητήριο, εκκλησία

1. **α)** Να αντιστοιχίσετε καθεμίανεοελληνική λέξη τηςστήλης Α με την **ετυμολογικά συγγενή** της αρχαιοελληνική λέξη της στήλης Β.

**β)** Να βρείτε στο κείμενο που σας δίνεται μία **ετυμολογικά συγγενή λέξη** για καθεμία από τις παρακάτω λέξεις της Νέας Ελληνικής: **πρόσληψη, επίκληση, αποικία, πληθωρισμός.**

**πρόσληψη, επίκληση = παρακαλοῦντες**

**αποικία = οἰκετῶν**

**πληθωρισμός = πλῆθος**

1. Για καθεμία από της παρακάτω λέξεις του κειμένου να γράψετε μία περίοδο λόγου στη Νέα Ελληνική, όπου η συγκεκριμένη λέξη να χρησιμοποιείται **με διαφορετική σημασία** από αυτήν που έχει στο αρχαίο κείμενο: **παρακαλοῦντες, δήμῳ.** Μπορείτε να τη χρησιμοποιήσετε **σε οποιαδήποτε μορφή της (μέρος του λόγου, πτώση, αριθμό, γένος, έγκλιση, χρόνο).**

**παρακαλοῦντες** = Με παρακάλεσε να τον βοηθήσω με τις ασκήσεις των μαθηματικών.

Μη με παρακαλάς να έρθω, δεν πρόκειται να αλλάξω γνώμη.

Στην εκκλησία διαβάζονται παρακλήσεις**.**

Τον παρακάλεσε να τον βοηθήσει.

**δήμῳ** = Σε κάθε γειτονιά του δήμου μας εφαρμόζεται ένα πρωτοποριακό πρόγραμμα ανακύκλωσης.

Ο δήμος της Αθήνας πρωτοστατεί στην καθαριότητα των δρόμων.

Τα συνεργεία του δήμου διόρθωσαν τη βλάβη στην ύδρευση της περιοχής.

Ο δήμος Χαλανδρίου διοργανώνει κάθε καλοκαίρι μεγάλο πολιτιστικό φεστιβάλ

Ο Δήμος Αθηναίων διοργανώνει πολιτιστικές εκδηλώσεις για την επέτειο της 25ης Μαρτίου.

**ΑΣΚΗΣΕΙΣ ΓΡΑΜΜΑΤΙΚΗΣ**

**ΑΡΧΙΚΟΙ ΧΡΟΝΟΙ (περι)πέμπω< περί + πέμπω = στέλνω παντού, εδώ και εκεί**

**Ε.Φ.** ενεστ. πέμπω, πρτ. ἕπεμπον, μελλ. πέμψω αορ.: ἕπεμψα, πρκ. πέπομφα, υπερσ. ἐπεπόμφειν

ενεστ. περιπέμπω, πρτ. περιέπεμπον, μελλ. περιπέμψω αορ.: περιέπεμψα, πρκ. περιπέπομφα,

υπερσ. περιεπεπόμφειν

**Μ.Φ.** ενεστ. πέμπομαι, πρτ. ἐπεμπόμην, μελλ. πέμψομαι, παθ. μελλ. πεμφθήσομαι, αορ.: ἐπεμψάμην,

 παθ. αορ. ἐπέμφθην, πρκ. πέπεμμαι, υπερσ. ἐπεπέμμην

ενεστ. περιπέμπομαι, πρτ. περιεπεμπόμην, μελλ. περιπέμψομαι, παθ. μελλ. πεμφθήσομαι,

 παθ. αορ.: περιεπεμψάμην, παθ. αορ. περιεπέμφθην, πρκ. περιπέπεμμαι, υπερσ. περιεπεπέμμην

1. **περιέπεμπον: Να γίνει χρονική αντικατάσταση του τύπου (β’ενικό)**

Ενεστ. περιπέμπεις, Παρατ. περιέπεμπες, Μελλ. περιπέμψεις, Αορ. περιέπεμψας,

Παρακ. περιπεπόμφας, Υπερσ. περιεπεπόμφεις

1. **τό πλῆθος,τῶν οἰκετῶν: Να γράψετε τις πλάγιες πτώσεις (γενική, δοτική και αιτιατική) ενικού και πληθυντικού των ουσιαστικών.**

|  |  |
| --- | --- |
| **Ενικός** | **Πληθυντικός** |
| ὁ οἰκέτηςτοῦ οἰκέτουτῷ οἰκέτῃτόν οἰκέτην(ὦ) οἰκέτα | τό πλῆθοςτοῦ πλήθουςτῷ πλήθειτό πλῆθος(ὦ) πλῆθος | οἱ οἰκέταιτῶν οἰκετῶντοῖς οἰκέταιςτούς οἰκέτας(ὦ) οἰκέται | τά πλήθητῶν πληθῶντοῖς πλήθεσι / πλήθεσιντά πλήθη(ὦ) πλήθη |

**ΑΣΚΗΣΕΙΣ ΣΥΝΤΑΚΤΙΚΟΥ**

1. **Να αναγνωρίσετε συντακτικά τους παρακάτω όρους της παραγράφου:**

***ἀμφότεροι, ἐς τοὺς ἀγροὺς, ἐλευθερίαν, ξύμμαχον, ἐκ τῆς ἠπείρου, ὀκτακόσιοι***

ἀμφότεροι = υπκ. ρ. περιέπεμπον

καὶ ἐς τοὺς ἀγροὺς = εμπρθ. πρσδ. κίνησης σε τόπο

τε καὶ ἐλευθερίαν = αντ. μτχ. ὑπισχνούμενοι

ξύμμαχον = επρρ. κατηγ. σκοπού

ἐκ τῆς ἠπείρου = εμπρθ. πρσδ. προέλευσης

ὀκτακόσιοι = επιθ. πρσδ. στο ἐπίκουροι

1. **Να αναγνωρίσετε πλήρως τις μετοχές της παραγράφου 73.1.**

**παρακαλοῦντές =** τροπ. μτχ. συνημμένη τροπική μτχ. συνημμένη στο υπκ. ρ. ἀμφότεροι

**ὑπισχνούμενοι =** τροπ. μτχ. συνημμένη τροπική μτχ. συνημμένη στο υπκ. ρ. ἀμφότεροι